|  |  |
| --- | --- |
| **ΠΡΟΣ: ΜΜΕ** | **ΔΗΜΟΣ ΛΑΜΙΕΩΝ**  **Γραφείου Τύπου**  **& Επικοινωνίας**  **Λαμία, 28/9/2017** |

**Ενημερωτική ημερίδα για τον Νεανικό Διαβήτη στη Λαμία**

Ο Δήμος Λαμιέων, η Περιφέρεια Στερεάς Ελλάδας, το Γενικό Νοσοκομείο Λαμίας, ο Εξωραϊστικός, Εκπολιτιστικός και Επιμορφωτικός Σύλλογος Ν. Άμπλιανης «Η Αγία Παρασκευή» και η Πανελλήνια Ένωση Αγώνος κατά του Νεανικού Διαβήτη (Π.Ε.Α.Ν.Δ.) συνδιοργανώνουν Ενημερωτική Ημερίδα με θέμα «Νεανικός Σακχαρώδης Διαβήτης: η σύγχρονη ιατρο-ψυχοκοινωνική μάστιγα», την Κυριακή 1 Οκτωβρίου 2017 και ώρα 11:00πμ, στο Δημοτικό Θέατρο Λαμίας.

Στόχος της Ημερίδας είναι η ενημέρωση και η αφύπνιση του κοινού για το Νεανικό Διαβήτη, προκειμένου να βελτιωθεί η ποιότητα ζωής των παιδιών που πάσχουν από τη νόσο.

Κατά τη διάρκεια της εκδήλωσης ο Δήμαρχος Λαμιέων Νίκος Σταυρογιάννης θα βραβεύσει τον Ιατρό Χρήστο Μπαρτσόκα για την πολυετή συνεισφορά του στην αντιμετώπιση του Νεανικού Διαβήτη.

**Από το Γραφείο Τύπου**